Իսմայել Դիաս

Իսմայել Դիաս դե Լեոն (, ), պանամացի ֆուտբոլիստ, «Դեպորտիվո Ֆաբրիլ» ակումբի և Պանամայի հավաքականի կիսապաշտպան։ 2018 թվականի աշխարհի առաջնության մասնակից։

Ակումբային կարիերա 
Դիասը «Տաուրո» ակումբի սան է։ 2012 թվականի սեպտեմբերի 2-ին «Ալյանսա» ակումբի դեմ խաղում նա կատարել է իր նորամուտը Պանամայի առաջնությունում։ Այդ խաղում նա խփել է իր առաջին գոլը «Տաուրո» ակումբի կազմում։ Սեպտեմբերի 19-ին 2012/2013 թվականների ԿՈՆԿԱԿԱՖ-ի չեմպիոնների լիգայի՝ ամերիկյան «Ռեալ Սոլթ Լեյք» ակումբի դեմ խաղում Իսմայելը կատարել է իր նորամուտը միջազգային մակարդակում։

2015 թվականին Դիասը տեղափոխվել է պորտուգալական «Պորտու» ակումբ։ Բարձր մրցակցության պատճառով նա սկսել է հանդես գալ «վիշապների» երկրորդ կազմում։ Օգոստոսի 22-ին «Օրիենտալ» ակումբի դեմ խաղում Իսմայելը կատարել է իր նորամուտը Սեգունդա լիգայում։ Սեպտեմբերի 30-ին «Վարզիմ» ակումբի դեմ խաղում նա խփել է իր առաջին գոլն ակումբի երկրորդ թիմի կազմում։ 2016 թվականի հունվարի 20-ին Պորտուգալիայի գավաթի խաղարկության՝ «Ֆամալիկան» ակումբի դեմ խաղում Դիասը կատարել է իր նորամուտը «Պորտու» ակումբի հիմնական կազմում՝ հանդիպման երկրորդ խաղակեսում փոխարինվել է Անդրե Սիլվային։

2017 թվականին Դիասը մշտական տեղափոխվել է իսպանական «Դեպորտիվո Լա Կորունյա» ակումբ, որտեղ սկսել է հանդես գալ երկրորդ կազմում։

Միջազգային կարիերա 
2013 թվականին Դիասը նվաճել է արծաթե մեդալ ԿՈՆԿԱԿԱՖ-ի պատանեկան տնային առաջնությունում։ Մրցաշարում նա խաղացել է Տրինիդադ և Տոբագոյի, Կանադայի, Մեքսիկայի, Ճամայկայի և Բարբադոսի հավաքականներ դեմ։ Տրինիդադցիների և կանադացիների խաղերում Իսմայելը խփել է երեք գոլ։

Նույն թվականին նա մասնակցել է աշխարհի պատանեկան առաջնության ԱՄԷ-ում։ Մրցաշարում Դիասը մասնակցել է Ուզբեկստանի, Խորվաթիայի և Մարոկկոյի հավաքականների դեմ խաղերին։

2015 թվականին Դիասն ընդգրկվել է Պանամայի երիտասարդական հավաքականի կազմում՝ մասնակցելում ԿՈՆԿԱԿԱՖ-ի երիտասադական առաջնությանը Ճամայկայում։ Մրցաշարում նա խաղացել է Մեքսիկայի, Արուբայի, ԱՄՆ-ի, Ճամայկայի, Տրինիդադ և Տոբագոյի։ և Գվատեմալայի երիտասարդական հավաքականների դեմ։ Գվատեմալայի, Ճամայկայի և Արուբայի հավաքականների դեմ խաղերում Իսմայելը խփել է չորս գոլ։ Մրցաշարի արդյունքում նա նվաճել է արծաթե մեդալ։ Նույն թվականի ամռանը Դիասը մասնակցել է աշխարհի երիտասարդական առաջնություն Նոր Զելանդիայում։ Մրցաշարում նա մասնակցել է Արգենտինայի և  Ավստրիայի և Գանայի երիտասարդական հավաքականների դեմ խաղերին։

2014 թվականի օգոստոսի 21-ին Կուբայի հավաքականի դեմ ընկերական խաղում Դիասը կատարել է իր նորամուտը Պանամայի ազգային հավաքականի կազմում։ Նույն խաղում նա խփել է իր առաջին գոլը հօգուտ Պանամայի հավաքականի։

2017 թվականին Դիասը մասնակցել է ԿՈՆԿԱՖ-ի Ոսկե գավաթի խաղարկությանը։ Մրցաշարում նա խաղացել է ԱՄՆ-ի, 
Մարտինիկայի և Նիկարգուայի հավաքականների դեմ խաղերին։ Նիկարգուայցիների դեմ խաղում Իսմայելը գոլ է խփել։

2018 թվականին Դիասը մանսակցել է ֆուտբոլի աշխարհի առաջնության Ռուսաստանում։ Մրցաշարում նա մասնակցել է Բելգիայի հավաքականի դեմ խաղին։

Գոլերը Պանամայի հավաքականում

Ձեռքբերումներ 

Միջազգային

 Պանամայի պատանեկան հավաքական (մինչև 17)
  2013 թվականի ԿՈՆԿԱԿԱՖ-ի առաջնություն պատանեկան թիմերի միջև

 Պանամայի երիտասարդական հավաքական (մինչև 20)
  2015 թվականի ԿՈՆԿԱԿԱՖ-ի առաջնություն երիտասարդական թիմերի միջև

Ծանոթագրություններ

Արտաքին հղումներ 
 
 
 
 

Պանամացի ֆուտբոլիստներ
Պանամայի հավաքականի ֆուտբոլիստներ
Ֆուտբոլի կիսապաշտպաններ
Պորտուի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Ֆուտբոլի հարձակվողներ